„VZOR č. 10“



Organizačné pokyny pre členov výberovej komisie k výberovému konaniu na obsadenie miesta riaditeľa školy: Základná škola, Školská 1, Nižná

Tieto organizačné pokyny upravujú postup výberovej komisie (ďalej len „komisia“) a zriaďovateľa počas dňa výberového konania (VK) v súlade so zákonom č. 321/2025 Z. z.
1. Priebeh a verejná časť VK
· VK je verejné. Verejnosť sa zúčastňuje v rozsahu kapacity zasadačky.
· Uchádzači vstupujú pred komisiu v abecednom poradí / v poradí doručenia prihlášok.
· Každý uchádzač má vyhradených maximálne 30 minút[footnoteRef:1], z toho: [1:  Zapisovateľovi alebo jednému členovi komisie prideľte úlohu sledovať čas prezentácie. Pôsobí to profesionálne a spravodlivo voči všetkým uchádzačom.] 

· 10 minút – prezentácia projektu riadenia a rozvoja školy,
· 20 minút – odpovede na otázky členov komisie zamerané na riadiace schopnosti a odborné vedomosti v oblasti školstva.
2. Neverejná časť[footnoteRef:2] – porada a hlasovanie [2:  Pozor, v neverejnej časti nesmie byť prítomný nikto okrem členov komisie a zapisovateľa. Ani zástupcovia verejnosti, ani uchádzači.
] 

· Po vypočutí všetkých uchádzačov prejde komisia do neverejnej porady.
· Členovia komisie posúdia vhodnosť uchádzačov na základe projektu riadenia, prezentácie projektu riadenia, odpovedí na otázky členov výberovej komisie.
· Hlasovanie je tajné. Každý člen komisie má jeden hlas.
3. Určenie poradia uchádzačov a postup pri rovnosti hlasov
· Komisia určí poradie uchádzačov na základe počtu získaných hlasov. O poradí sa hlasuje vždy tajne.
· Uchádzač sa považuje za úspešného, ak v tajnom hlasovaní získa nadpolovičnú väčšinu hlasov prítomných členov výberovej komisie. 
· Ak ani jeden uchádzač nedosiahne túto hranicu, uskutoční sa druhé kolo, do ktorého postupujú dvaja uchádzači s najvyšším počtom hlasov. Ak sú na v poradí druhom mieste dvaja uchádzači s rovnakým počtom hlasov, najprv výberová komisia tajne hlasuje o tom, kto z týchto uchádzačov postupuje do druhého kola. Do druhého kola postupuje ten, kto získa viac hlasov. Ak je počet hlasov rovnaký, rozhoduje hlas predsedu výberovej komisie. Ak sú len dvaja uchádzači, uplatní sa postup určený pre druhé kolo.
· V druhom kole je úspešným ten, kto získa nadpolovičnú väčšinu hlasov prítomných členov výberovej komisie. Ak ani jeden z dvoch uchádzačov nezíska nadpolovičnú väčšinu hlasov prítomných členov výberovej komisie z dôvodu odovzdanie prázdnych alebo neplatných hlasovacích lístkov, výberové konanie je neúspešné. Ak v druhom kole  všetci členovia výberovej komisie platne označili svojho kandidáta a obaja členovia majú rovnaký počet hlasov,  rozhodujúci je hlas predsedu výberovej komisie.
· Člen výberovej komisie môže odovzdať aj prázdny hlasovací lístok. Prázdne hlasovacie lístky a neplatné hlasovacie lístky sa započítavajú do celkového počtu prítomných členov komisie, ale nezapočítavajú sa ako hlas odovzdaný konkrétnemu uchádzačovi.
4. Ukončenie VK a zápisnica
· O priebehu VK sa vyhotoví zápisnica, ktorá obsahuje poradie uchádzačov. Člen komisie, ktorý s výsledkom nesúhlasí, má právo uviesť v zápisnici svoje odlišné stanovisko.

